Bhagwan Rao av Datia

Bhagwan Rao av Datia var grunnlegger av staten Datia i India. Han hersket fra 1626 til sin død i 1640.

Bhagwan Rao var nest eldste sønn av Bir Sing av staten Orchha i regionen Bundelkhand (i dag en del av delstaten Madhya Pradesh). Familien var rajputer og tilhørte bundela-klanen.Imperial Gazetteer of India , bind 11, Oxford: Clarendon Press, 1908, s. 195. I 1626 fikk Bhagwan Rao ved arveoppgjør områder rundt byen Datia.Playne, Somerset «The State of Datia», i Indian States. A Biographical, Historical, and Administrative Survey, opprinnelig utgitt i London 1922, nytt opptrykk New Delhi: Asian Educational Services, 2006, s. 272. Dette ble utgangspunktet for statsdannelsen hans etterkommere hersket over til 1948, da staten gikk inn i unionen Vindhya Pradesh. Han gjorde krigstjeneste for Mogulriket både før og etter at han fikk kontroll over Datia. Tjenestene ble belønnet med ytterligere land.

Bhagwan Rao ble ved sin død i 1640 etterfulgt av sin sønn Subhakaran.Dødsår ifølge David Henige: Princely States of India: A Guide to Chronology and Rulers, Bangkok: Orchid Press, 2004, s. 56. Playne og Imperial Gazetteer of India oppgir 1656.

Referanser

Kilder
Henige, David: Princely States of India: A Guide to Chronology and Rulers, Bangkok: Orchid Press, 2004
Imperial Gazetteer of India , bind 11, Oxford: Clarendon Press, 1908, s. 195–196
Playne, Somerset «The State of Datia», i Indian States. A Biographical, Historical, and Administrative Survey, opprinnelig utgitt i London 1922, nytt opptrykk New Delhi: Asian Educational Services, 2006, s. 272–280. ISBN 81-206-1965-X

Kategori:Datias herskere
Kategori:Fødselsår ukjent
Kategori:Dødsfall i 1656